ગુજરાત વિધાનસભાની ચૂંટણીના પ્રચાર માટે કોંગ્રેસ ઉપાધ્યક્ષ રાહુલ ગાંધીએ કમર કસી લીધી છે. તેમની સતત વધતી ગુજરાત મુલાકાતે સાથે જ તેમણે ગુજરાત ચૂંટણીની કામગીરીઓની કમાન પોતાના હાથમાં લઇ લીધી હોવાનું સાંભળવા મળ્યું છે. કહેવાઇ રહ્યું છે કે, રાજ્યમાં ચૂંટણીની કામગીરી પર દિલ્હીની ટીમ સીધી નજર રાખશે. ઉમેદવારોની પસંદગી અને ટિકિટ વહેંચણી અંગે પણ રાહુલ ગાંધી અને તેમની 200 માણસોની ટીમ દિલ્હીથી કરશે. કોંગ્રેસ અને રાહુલ ગાંધી ગુજરાતની ચૂંટણીમાં કોઇપણ પ્રકારની કચાશ રાખવા નથી માંગતા અને આ કારણે જ તેમણે આ નિર્ણય હોવાનું કહેવાઇ રહ્યું છે.